Publication: Magyar Közlöny
Issue: MK-2002-99 (Year: 2002, Number: 99)
Era: 1990-2004
Section: Az aláírásgyûjtõ ív mintapéldányán három kérdés szerepel. Az Országos Választási Bizottság, az Alkotmánybíróság 32/2001. (VII. 11.) AB határozatára is figyelemmel
Paragraph Index: 407

Az aláírásgyûjtõ ív mintapéldányán három kérdés szerepel. Az Országos Választási Bizottság, az Alkotmánybíróság 32/2001. (VII. 11.) AB határozatára is figyelemmel megállapította, hogy ez a megoldás nem teszi lehetõvé a választópolgároknak, hogy egyértelmûen kifejezzék népszavazás kezdeményezésére irányuló akaratukat. Az ajánlási jogukkal élni kívánó választópolgároknak biztosítani kell a lehetõséget, hogy egyértelmûen és világosan foglalhassanak állást a népszavazásra szánt egyes kérdésekrõl. Így az a megoldás, amely nem teszi lehetõvé, hogy a választópolgár minden egyes kérdés támogatásáról külön-külön nyilatkozhasson, sérti a népszavazáshoz való jogot.

Source: https://magyarkozlony.hu/hivatalos-lapok/f99d32dcf8614f800a04c90a7291c795393872ff/dokumentumok/408fca2f835d65b9c65551c0e0a270fc371ccf5f/letoltes